Al llarg de la dècada de 1800, els coharie construïren la seva comunitat al comtat de Sampson. Com a gent lliure de color, els coharie tenien dret sota la llei estatal de posseir i usar armes de foc, i votar en les eleccions locals. Però, la dècada de 1830 va portar esdeveniments que van reduir els seus drets civils. La política federal de deportació índia de la dècada de 1830 va obligar a les tribus de l'est a moure's a l'oest del riu Mississipí. Més significativament, arran de la revolta d'esclaus de Nat Turner de 1831, l'estat va aprovar una llei en 1835 sobre la reducció dels drets de les persones lliures de color. Van perdre el seu dret a votar i portar armes. La revolta deixà els esclavistes tan espantats que tractaven de controlar les reunions dels negres lliures, el seu vot i el dret a portar armes.